**משולחן ועדת נוער אוגוסט 2019**

סיום שנה ופרידה מהמד"ביות

ביום שלישי נפרדנו ממור ועמית המדביות המקסימות שליוו את הנוער במשך תקופה ארוכה. המפגש היה מרגש מאוד, הגיעו הורים וילדי הנוער המקסימים שלנו שכיבדו את רגע הפרידה בו עוצרים, נזכרים בחוויות משותפות, בעשייה משמעותית והכרת תודה. מור ועמית הן נוף הקהילה שלנו ואנו רוצים להודות להן על תקופה בה היו חלק והשפיעו על נוער כפר יחזקאל ותרמו לתחושת האחדות והגאווה של נוער כפח"ז,

תודה רבה ובהצלחה בהמשך הדרך.

אנו מודים לכל המתנדבים שתרמו למפגש הפרידה ותודה גדולה ל**ניבה פרץ** על הסרטון המרגש ולכל **האופות** הנהדרות שתרמו לכיבוד הטעים.

מור סיימה את עבודתה ב- 10/8 אך תהיה זמינה לחפיפה של רכז הנוער החדש.

עמית תסיים את עבודתה בסוף חודש אוגוסט.

אנו שמחים לבשר כי כבר בימים אלו יכנס לחפיפה רכז נוער במשרה מלאה ויחל את עבודתו בחודש האחרון של אוגוסט.

רכז נוער- **שיר חיים**,נשוי ואב לילד,מורה כ-8 שנים ובעל תואר שני בשילוב תלמידים במערכת החינוך**,** מתגורר בבית שאן ובעל ניסיון כחניך, מדריך וקומונר בתנועת אריאל.

בימים הקרובים שיר ייפגש עם מור בליווי נציגות מועדת נוער לקבל את שרביט ההדרכה, את ההמלצות של מור לגבי שיבוץ ההדרכה של המדריכים הוותיקים והצעירים לשנה הקרובה ואירועים חשובים במסורת נוער כפח"ז. מלאכת השיבוץ המורכבת נעשתה ע"י מור שמכירה את צוות ההדרכה הוותיק ואת המדריכים הצעירים שנכנסים לשנת הדרכה ראשונה.

כמו כן נאחל לכל צוות המדריכים שנת הדרכה מוצלחת ומשמעותית.

נבנה צוות מתוך ועדת נוער שילווה את שיר בכל נושא החפיפה וכמובן בהמשך השנה כדי לסייע לשיר להיכנס לתפקיד על הצד הטוב ביותר ולסייע ככל הנדרש בכל תחום.

רונית גל התגייסה למשימת החניכה של שיר בכל הנוגע לנושא תפקיד ההדרכה ותנועת הנוער ועל כך אנו מודים לה מאוד על גילוי האחריות והירתמות למשימה החשובה בתחום זה. בתחילת השנה נכנס מפגש הורים בה שיר יציג את עצמו ותפיסתו החינוכית.

**טיול ז'-ח'** - בסוף חודש יולי יצא 'מסע אל הלילה', טיול לילי מאתגר מלא בהפתעות.

צוות הטיול התכנס ומארגן את המסלול והפעילויות יחד עם הורים מתנדבים מהשכבות.

**חג המעלות** – אנו לקראת חשיבה לחג המעלות המתקרב ובא וקוראים למתנדבים להצטרף לצוות האחראי על חג המעלות, הזמנה תשלח בהמשך.

**ברוכה הבאה** – אנו רוצים לברך את **אלה פלק** על הצטרפותה לוועדת נוער.

 בברכה ועדת נוער.